**Henri Kivioja** (s. 20. kesäkuuta 1986 Iisalmi) on suomalainen jääkiekkoilija, joka pelaa tällä hetkellä Mestis-joukkue Iisalmen Peli-Karhuissa. Pienikokoisen rightin laitahyökkääjän vahvuuksiin kuuluu peliäly, liike ja kiekollinen pelaaminen.

Ura
---

Kivioja on Iisalmen Peli-Karhujen kasvatti. Kaudella 2001–2002 hän oli IPK:n C-nuorten I-divisioonajoukkueen paras pistemies ja maalintekijä tehoilla 18+6=24. Kivioja siirtyi seuraavaksi kaudeksi HIFK:n B-nuoriin. Hän palasi sieltä kaudeksi 2004–2005 Savoon ja siirtyi Kalevan Pallon A-nuoriin. Kivioja teki debyyttinsä miesten peleissä kaudella 2005–2006, kun hän pelasi II-divisioonaa kasvattajaseurassaan IPK:ssa. Kaudeksi 2006–2007 Kivioja palasi pelaamaan A-nuorten SM-liigaa HIFK:hon. Hän oli joukkueen paras pistemies ja maalintekijä tehoilla 17+22=39. 

Kiviojan tultua yli-ikäiseksi A-nuoriin hän haki pelipaikkaa try-outin kautta HIFK:n SM-liigajoukkueesta harjoituskaudella 2007. Kivioja jäi kuitenkin ilman sopimusta ja hän pelasi kauden 2007–2008 Mestis-joukkue Kiekko-Vantaassa. Kivioja pelasi onnistuneen kauden Vantaalla tehden 42 ottelussa tehot 16+18=34, joilla hän oli joukkueensa toiseksi paras pistemies Jarmo Jokilan jälkeen. Kivioja valittiin kauden päätteeksi Mestiksen parhaaksi tulokkaaksi. Hän pelasi kauden aikana myös kolme SM-liigaottelua lainalla SaiPan riveissä marras-joulukuun vaihteessa 2007. Kivioja siirtyi kaudeksi 2008–2009 KooKoohon. Hän loukkaantui elokuussa 2008 ja Kiviojan kausi jäi 36 ottelun mittaiseksi. Hän teki pelaamissaan otteluissa tehot 10+12=22.

Kesällä 2009 Kivioja haki kahden vuoden jälkeen taas pelipaikkaa HIFK:n riveistä, mutta jäi tälläkin kertaa ilman sopimusta. Hän siirtyi elokuussa try-outille Mestiksen nousijajoukkue Rovaniemen Kiekkoon. Kivioja sai sopimuksen loppukaudeksi ja hän teki 43 ottelussa tehot 13+12=25. Se riitti joukkueen sisäisen pistepörssin kolmanteen sijaan ja sisäisen maalipörssin toiseen sijaan. RoKin visiitti Mestiksessä jäi vain vuoden mittaiseksi, kun joukkue putosi keväällä 2010 takaisin Suomi-sarjaan. Kivioja teki karsintasarjan 7 ottelussa tehot 2+7=9, joilla hän oli RoKin kolmanneksi paras pistemies Jaakko Järvitalon kanssa sekä joukkueen sisäisen syöttöpörssin voittaja Järvitalon ja Ville Vimparin kanssa.

Toukokuussa 2010 Kivioja teki vuoden mittaisen sopimuksen Jokipoikien kanssa. Hän oli 14 osumallaan joukkueen kolmanneksi paras maalintekijä.

Kaudeksi 2011–2012 Kivioja palasi takaisin pelaamaan Iisalmen Peli-Karhujen riveihin. Hän voitti Iisalmen Sanomien -pistekisan 16 IS-pisteellä.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2004–2005 | KalPa | A-SM | 29 | 4 | 6 | 10 | 24 | – | – | – | – | – |
| 2005–2006 | IPK | II-divisioona | 21 | 14 | 12 | 26 | 28 | 4 | 0 | 1 | 1 | 12 |
| 2006–2007 | HIFK | A-SM | 40 | 17 | 22 | 39 | 55 | – | – | – | – | – |
| 2007–2008 | Kiekko-Vantaa | Mestis | 42 | 16 | 18 | 34 | 32 | – | – | – | – | – |
|  | SaiPa | SM-liiga | 3 | 0 | 0 | 0 | 0 | – | – | – | – | – |
| 2008–2009 | KooKoo | Mestis | 36 | 10 | 12 | 22 | 26 | 5 | 1 | 0 | 1 | 12 |
| 2009–2010 | RoKi | Mestis | 43 | 13 | 12 | 25 | 62 | – | – | – | – | – |
| 2010–2011 | Jokipojat | Mestis | 47 | 14 | 15 | 29 | 82 | – | – | – | – | – |
| 2011–2012 | IPK | Suomi-sarja | 13 | 6 | 0 | 6 | 35 | – | – | – | – | – |
|  | IPK | Suomi-sarjan karsinta | 16 | 14 | 6 | 20 | 43 |  |
| 1 kausi | yhteensä | SM-liiga | 3 | 0 | 0 | 0 | 0 | – | – | – | – | – |
| 4 kautta | yhteensä | Mestis | 168 | 53 | 57 | 110 | 202 | 5 | 1 | 0 | 1 | 12 |

Lähteet
-------

* Henri Kivioja The Internet Hockey Databasessa (englanniksi)
* Henri Kivioja Eurohockey-sivustolla (englanniksi)
* Henri Kivioja *Elite Prospects*. Everysport Media Group AB.  (englanniksi)
* Henri Kivioja Jatkoaika.comissa (Internet Archive)

### Viitteet

1. ↑  Henri Kivioja Vantaalle  12.9.2007. Jatkoaika.com. Viitattu 3.9.2010.
2. ↑  Mestiksen parhaat palkittu  8.4.2008. Jatkoaika.com. Viitattu 3.9.2010.
3. ↑  K-Vantaalle kanadalaishyökkääjä, Kivioja lainalle SaiPaan  27.11.2007. Jatkoaika.com. Viitattu 3.9.2010.
4. ↑  KooKoo hankki Ramsayn ja Kiviojan  13.5.2008. Jatkoaika.com. Viitattu 3.9.2010.
5. ↑  Halava jäi ilman sopimusta  27.8.2008. Jatkoaika.com. Viitattu 3.9.2010.
6. ↑  Henri Kivioja RoKin testiin  20.8.2009. Jatkoaika.com. Viitattu 3.9.2010.
7. ↑  Jokipojille tukku pelaajasopimuksia  28.5.2010. Jatkoaika.com. Viitattu 3.9.2010.
8. ↑  Kivioja palaa kotiin  12.5.2011. Jatkoaika.com. Viitattu 11.3.2012.